Document ID: /roh_data/filtered/fineweb-2-filterrobots_roh.jsonl.gz/62996

Sin l'onn da scola 2023/24 surdat Beat Sommer il rectorat dal Lyceum Alpinum Zuoz ad Oliver Hartwright, scriva la scola. Il burgais dubel da la Germania e Gronda Britannia vegn da la «Munich International School» a Starnberg nua ch'el è stà substitut dal mainascola. Gia avant in onn ha il cussegl administrativ elegì Hartwright sco nov rectur. Dapi lura visita el regularmain la scola per emprender d'enconuscher quella e ses nov post.
Al Lyceum Alpinum a Zuoz lavuran bun 140 persunas. 330 scolaras e scolars sa preparan là per la maturitad ch'els pon far per tudestg u era bilingual cumbinà cun englais, rumantsch u talian.
Or da l'archiv: